Cassidy Mindy-Sacheverell

**Cassidy Amanda Mindy-Sacheverell** (født **Mindy**) var en avalonsk grevinne av Whitebox. Hun var konen til Wilbur Sacheverell, og mor til deres seks barn. I sin samtid ble hun omtalt som Duchys motedronning, og "Den fromme kvinnen" i Osmosis' systuer.

## ***Biografi***

### **Tidlig liv**

Cassisdy var det eldste barnet i en søskenflokk på fem til greven og grevinnen av Whitebox, og en direkte etterkommer av grunnleggeren av huset Mindy. Kvinner hadde muligheten til å arve et adelssete siden May Leutguard II sin tid, og var sikret sin posisjon allerede med fødselen. Hun var bare nødt å sikre seg en mann og en arving. At brødrene ikke var en konkurranse var i hovedsak på grunn av utbruddet av rødfargen.

Opp gjennom tenårene hadde hun flere soaréer i familiens villa i Duchy, hvor hun ble kjent med den unge kremmer-datteren Elizabeth Butt.

### **Et ulykkelig ekteskap**

Da Cassidy giftet seg med Wilbur Sacheverell tre år før invasjonen av Pan-Taka, ble huset Mindy slått sammen med Sacheverell; på denne måten ble det skapt et nytt adelshus: Mindy-Sacheverell. Da invasjonen var et faktum, og Wilbur dro ut for å kjempe for Imperiet, sto Cassidy alene – gravid med deres fremtidige datter – og deres tvillingdøtre.

Mens den ett år lange kampanjen tok sted i Pan-Taka, dro Cassidy til Duchys bad for å møte en gammel venninne, Lizzie – barna var igjen sammen med barnepiken i Whitebox. Cassidy savnet mannen sin, men hun kunne aldri være alene med en mann – grunnet frykten for skandale. Allikevel kunne ingen benekte henne å møte en gammel venninne. Møtet ble arrangert gjennom brev, og Cassidy forsikret seg om at brevene aldri gikk gjennom kammerpiken hennes, Dawson. Så, en dag dro Cassidy til Duchy for å møte Lizzie i badene. Det var ikke noe skandaløst for kvinner å bade sammen – ei heller for menn. Cassidy og Lizzie betalte for et privat opphold for en uke, og ble brakt til kvinnelige massøser før de ble sluppet inn i badstuer sammen med andre kvinner. Da Cassidy og Lizzie ble alene, tok det ikke lang tid før de kastet seg i armene på hverandre. Dagene i Duchy gikk bort til bading med Lizzie fra solen steg til den sank, og på palassets ball med sin elsker nummer to om nettene.

Da invasjonen av Pan-Taka nærmet seg slutten, hadde Cassidy allerede født datteren Buffy. Innen mannen hennes kom hjem, tilbrakte Cassidy flere måneder i Duchy. Møtene med Lizzie var lidenskapelige, men møtene med Ellanher var voldelige og brutale – noe hun likte. Dette førte til en graviditet, men Cassidy oppsøkte fort en blodtemmer som kunne abortere barnet hun bar under sitt hjerte. Ellanher visste ikke om det, og oppsøkte henne fortsatt. Da Wilbur kom hjem, visste han ingenting – og hørte heller ingenting – om Cassidys utflukter til Duchy. Wilbur hadde fått permisjon for en hel måned, og i tre uker tilbrakte han og Cassidy tiden sin i Duchy og dets bad. Da de returnerte til palasset deres i Whitebox, tilbrakte de mesteparten av dagene på soverommet. Ni måneder senere ble Susie Mindy-Sacheverell født.

### **Ekteskapets sure frukt**

Etter en krigsskade i marinen, ble Wilbur tvunget til å forlate tjenesten. Han fant seg dermed en usedvanlig beskjeftigelse: rosemaling på krukker. Wilbur brukte dermed resten av livet sitt på dette, og oppdra døtrene og de senere tvillingbrødrene Tancred og Wandal. Cassidy nektet å leve resten av livet sitt livløst ved siden av den veike Wilbur. Cassidy flyttet derfor til Villa Mindy, hvor hun bodde i høysesongene: fra sen vår til tidlig høst. På denne tiden, gikk Cassidys dager slik de hadde gjort før fødselen av de siste tre barna: dager i Duchys bad med Lizzie Butt, og netter på Duchy Palace med Ellanher Gumarich. Etter hvert, oppdaget elskerne hverandre, og de hadde seksuelle affærer uten henne – men noen ganger også med Cassidy, hvorpå de dermed hadde en trekant.

En gang var Cassidys elskere uforsiktige. Lizzie hadde skrevet et brev til Cassidy en vinter, hvor det sto at hun hadde tenkt å dra til Underverdenen for å bo sammen med en tante – og Ellanher skulle bli med henne. Wilbur så dette, og det tok ikke lang tid før han – ved hjelp av tjenerne – skjønte hvordan det hang sammen. Det tok heller ikke lang tid før han fikk henrettet Lizzie og Ellanher på bål. Den som bar fakkelen var Cassidy – på ordre av Wilbur, med en kniv mot strupen hennes. Da henrettelsen var utført, ble Cassidy sperret inne i et fangehull som Wilbur hadde fått laget. Kun han hadde nøkkel til porten, og ingen fikk møte Cassidy uten hans tillatelse.

På et tidspunkt døde Cassidy etter å ha sluttet å spise brødene hun fikk, og drikken hun ble gitt. Wilbur tok seg ikke bryet med å gi henne en ordentlig kremering, og lot henne ligge i cellen og råtne.

## ***Trivia***

1. *Cassidy* kommer fra et irsk etternavn *Ó Caiside* "etterkommer av Caiside", hvilket er et tilnavn på en person med kruset hår.
2. *Amanda* kommer fra det senromerkse *Amandus* "elskelig, søt"
3. *Mindy* er et diminutiv av *Melinda*, som er en kombinasjon av *Mel* og endingen *linda*
4. *Sacheverell* kommer fra et normansk stedsnavn.